
                          Dr. Ing. Gheorghe Ciuhandu

REFERAT

Privind concesionarea către SC COLTERM SA TIMIŞOARA a unor clădiri sau corpuri de clădiri din domeniul  public al Municipiului Timişoara folosite exclusiv pentru producerea şi furnizarea energiei 

Prin H.G. nr. 1016/2005 a fost completată şi modificată H.G. nr. 977/2002 privind atestarea domeniului public al judeţului Timiş conform căreia au fost trecute în domeniul public al municipiului Timişoara unele clădiri având destinaţia de puncte şi centrale termice poziţiile de la 2182 la 2237, mijloace fixe care au fost înregistrate în evidenţa contabilă a Primăriei Municipiului Timişoara în luna Decembrie 2005;


Având în vedere HCL 313/2003 privind constituirea Companiei Locale de Termoficare „COLTERM” S.A. Timişoara al cărei acţionar unic este Consiliul Local al Municipiului Timişoara şi faptul că actul constitutiv aprobat prin aceeaşi hotărâre prevede la art. 7 alin. 2 obligaţia societăţii de a exploata, întreţine, repara şi folosi cu diligenţa unui bun proprietar clădirile în care se află instalaţiile şi echipamentele necesare producerii, transformării şi distribuţiei energiei termice;

Având în vedere Adresa a S.C. COLTERM S.A. nr. D72006-35/11.11.2006;


Având în vedere Extrasul din Procesul Verbal din data de 20.01.2006 a Comisiei de Negociere constituită în baza HCL nr. 44/2004;


Pentru a asigura un cadru legal şi operativ privind executarea şi decontarea lucrărilor de reparaţii şi întreţinere a clădirilor cu destinaţia de punct sau centrală termică aflate în exploatare la S.C. COLTERM S.A, clădiri aparţinând domeniului public al Municipiului Timişoara;
Având în vedere cele de mai sus;

Propunem:

  1. Emiterea unei H.C.L. prin care se concesionează către S.C. COLTERM S.A pe o perioadă de 49 de ani, cu plata unei redevenţe, clădiri sau corpuri de clădiri din domeniul public al Municipiului Timişoara, folosite exclusiv pentru producerea şi furnizarea energiei, prevăzute în Anexa 1, care face parte integrantă din prezentul referat;
  2. Redevenţa ce urmează a fi achitată de către concedent va fi egală cu valoarea anuală a amortizării mijloacelor fixe care se concesionează calculată de către S.C. COLTERM S.A până la sfârşitul anului 2005;
3. În termen de 90 de zile se va clarifica situaţia juridică clădirilor şi a corpurilor de clădire care nu sunt destinate exclusiv producerii şi furnizării energiei, precum şi a terenurilor aferente acestora.

